मैथिली में वर्ग-पहेली एकदम नव विधा छैक। जं अहां हिंदी अथवा अंग्रेजी में वर्ग-पहेली में रुचि लैत रहल छी,तं मैथिली में किएक नहिं। इएह विचारि कए एहि ब्लॉग पर वर्ग-पहेली के मासिक कॉलम शुरू कएल जा रहल अछि। ई स्पष्ट करब ज़रूरी बूझि पड़ैत अछि जे हिंदी वा अंग्रेजी केर वर्ग-पहेली जकां,मैथिली वर्ग-पहेली के स्वरूप शब्दकोश आधारित नहिं राखल गेल छैक। प्रश्न देखि कए अहां स्वयं निर्धारित करू जे एकर स्वरूप कतेक फराक छैक। उत्तर शीघ्र प्रकाशित कएल जाएत। सही जवाब भेजनिहारक नाम आ फोटो एहि ब्लॉग पर प्रकाशित कएल जाएत। नव वर्ग-पहेली प्रत्येक माहक पहिल सप्ताह में प्रकाशित करबाक योजना अछि। अहां एकर जवाब sujhavpeti@gmail. com पर सेहो पठा सकैत छी।
 3. गुटबाजी के लेल प्रचलित शब्द।
 5. गरमी। ताप।
 7. मैथिल व्यंग्य-सम्राट।
 8. एकदम कारी।
 10. क्रोध।
 13. हिनका मैथिली साहित्य में सबसं बेसी विधा में स्तरीय लेखन कएनिहार मानल जाईत छनि।
 15. जे डांट-फटकार आ मारि खेलहुं पर अपन कुचालि नहिं छोड़ए।
 16. ई फूल गर्मी में फुलाईत छैक आ ओना तं उज्जर,लाल आ गुलाबी रंगक सेहो होईत छैक, मुदा पीयर रंगक बेसी भेटैत छैक। मानल जाइछ जे सांप एकर गाछ सं दूरे रहैत अछि।
 17. देवनागरी लिपि आधारित शब्दकोष में,अंतिम अक्षर कोन होइत छैकः ह,क्ष,त्र अथवा ज्ञ?
 1. मिथिला विषयक प्रसिद्ध उक्तिक पहिल पंक्ति पूरा करूः "पग-पग - - - माछ मखान"
2. नवान्न कोन मासक शुक्लपक्ष में होइत छैक ?
 3. हास्य बोधक दृष्टिएं एहि मैथिलक तुलना तेनालीराम आ बीरबल सं कएल जा सकैत छैक।
 4. रन्हबाक लेल निकालल गेल अन्न।
 6. कोनो समारोह में शामिल होयबालेल आग्रह जाहि में भोजनक प्रतिएं अनुरोध शामिल नहिं होईत छैक।
 7. भाद्र शुक्ल तृतीया में होयबला व्रत जहि में निर्जल उपास केर नियम छैक।
 9. सौरभयुक्त। अत्यंत सुवासित।
 11. पटना सं प्रकाशित मैथिलीक चर्चित पत्रिका।
 12. भगवती लक्ष्मी एही पर बैसैत छथि आ हुनकर हाथो में इएह छनि।
 14. मिथिलाक संभवतः एकमात्र बांचल समुदाय जकर पेशा मनोरंजन-प्रदर्शन छल। मूलतः क्षत्रियक वंशज मुदा आब मुसलमानक एकटा जाति जे खासकए पुत्रजन्म पर अपन कला प्रदर्शन सं आजीविका प्राप्त करैत छल ।
 15. देखब। ताकब। खोजब।
 (ई वर्ग-पहेली कोलकाता सं प्रकाशित मिथिला दर्शन,जनवरी-फरवरी,2010 अंक सं लेल गेल छैक मुदा एकर प्रश्न भाग पत्रिका में प्रकाशित प्रश्नक स्वरूप सं भिन्न छैक)